kardosdrur/scandi-wiki huggingface dataset:
Samos Spirit

Samos Spirit er en færge, der sejler mellem Samos, Ikari og Fourni, med hjemsted i Samos. 

Den blev bygget i 1981 på Dannebrog Værft i Århus, og blev indsat på ruten Grenå-Anholt, under navnet M/F Anholt. Den blev i 2004 solgt til Aegean Navigations Maritime Company, og fik navnet Samos Spirit.

M/F Anholt er den eneste danske færge der har figureret på Lloyd's registers liste over skibe udsat for piratoverfald. I 1995 blev færgen kapret af en tidligere ansat. Bevæbnet med et gevær, holdt han 21 passagerer og 8 besætningsmedlemmer som gidsler. Efter timers forhandlinger, overgav kidnapperen sig til Grenå politi.

Færger i Middelhavet
Transport i Grækenland
Samos
Atari

Atari er en virksomhed, som var førende inden for elektroniske spil i 1970'erne og 1980'erne. Atari's første elektroniske spil var deres "ping pong" maskine men senere lavede de en revolutionerende maskine, hvor man skulle købe spillene ved siden af (Atari 2600). Det var ikke en succes i starten, men blev senere en kæmpe succes. Senere fik Atari stor konkurrence af bl.a. Nintendo og Sega, for bare at nævne 2 af de 13 konkurrenter. Senere tabte Atari kampen mod Nintendo og Sega med deres Atari Jaguar.

Atari udviklede også personlige computere baseret på Motorolas 68000 CPU. Den første var Atari 65XE og senere Atari ST

Firmaet findes stadigvæk og laver spil.

Den 31. maj 2011 blev det annonceret, at Atari havde solgt Cryptic Studios til Perfect World for over 50 millioner $.

Se også 
 PONG

Kilder og henvisninger

Eksterne links 

 Officiel hjemmeside
Søren Christensen

Der er flere personer med navnet Søren Christensen:

 Søren Christensen (rigsombudsmand) – rigsombudsmand på Færøerne.
 Søren Christensen (politiker) – borgmester i Fjends Kommune.
 Søren Christensen (jazz-violinist) – dansk jazz-violinist.
 Søren Christensen (skuespiller) – dansk skuespiller.
 Søren Christensen (fodboldspiller, død 1951) – dansk fodboldspiller fra Frem
 Søren Christensen (fodboldspiller, født 1951) – dansk fodboldspiller fra Frem.
 Søren Christensen (fodboldspiller, født 1986) – dansk fodboldspiller fra blandt andet FC Nordsjælland.
 Søren Christensen (chefredaktør) – chefredaktør
 Søren Christensen (forfatter) (1910-2009) – dansk forfatter og lærer
Søren Christensen (jazz-violinist)

Søren Christian Christensen (28. september 1923 i Alsted – 26. juli 1981) var en dansk jazz-violinist. 

Under ophold i USA komponerede han blandt andet musik til broderen Bent Christensens film. Han boede i 23 år i Sverige, hvor han virkede sig som jazzviolinist og jazzskribent. Han kom hjem til Danmark i 1971 og blev freelance jazzmand i DR. Efter hans død blev der indstiftet en jazzpris i hans navn: Sørens penge.

Eksterne henvisninger 
 
 

Violinister fra Danmark
Musikere fra Danmark
M/F Tunøfærgen

M/F Tunøfærgen er en dansk bilfærge, der sejler på ruten Hou-Tunø med hjemmehavn i Hou. 

Færgen blev bygget i 1993 af Johs. Kristensens Skibsbyggeri A/S, Hvide Sande til Odder Kommune, der varetager overfarten til Tunø. Færgen der blev indsat på ruten den 20. september 1993 kan medtage op til 4 biler, perioden 1. maj til 30 sep. 196 passagerer. !. okt. til 30. april 103 passagerer. 

Tunø er bilfri, dog undtaget erhvervsbiler. 

Færgen klarer overfarten på 55 min. På en dobbelttur bruger Tunøfærgen 200-230 liter brændstof. Den transporterer på årsbasis mellem 48.000 og 53.000 passagerer.

Øvrige tekniske data  
 Fremdrift  2 volvo-penta dieselmotorer (294 kw pr. motor)
1 hjælpemaskine Scania DS11 (187 kw)
1 hjælpemaskine Valmet 
 1 Nødgenerator Valmet 420 (58 kw)
 Hastighed: 9,5 knob
 Besætning: 3
 Passagerer og biler: 196 og 4 biler (11,50 banemeter)
 MMSI: 219000762
 Kaldesignal: OWUS

Eksterne henvisninger 

 tunoefaergen.dk 
 faergelejet.dk: Tunøfærgen
 marinetraffic.com: Tunoefaergen

Færger i Danmark
M/F Hjarnø

M/F Hjarnø er en dansk færge, på overfarten Snaptun-Hjarnø, med hjemsted i Hjarnø. Færgen blev indsat på ruten i 1987, og kan medtage op til 8 personbiler og 48 passagerer. Hjarnø har 29 dobbeltture om dagen, og overfartstiden er på ca. 5-6 minutter.

Kilder og eksterne henvisninger 
 Færger og passagerskibe i Danmark af Anders Riis, 2006. 

Færger i Danmark
M/F Endelave

M/F Endelave er en dansk færge, der besejler overfarten Endelave-Snaptun(-Horsens), med hjemsted i Endelave. Færgen blev indsat i 1995 og afløste dermed den gamle færge, med samme navn, der havde sejlet overfarten siden 1982. Færgen medtager, på årsbasis, omkring 62.000 passagerer og 12.000 personbiler. Overfarten, mellem Snaptun og Endelave, er på en time, og der sejles ca 4 gange frem og tilbage .

Ekstern henvisning 
 the ferry site

Endelave, M/F
Endelave
M/F Aarø

M/F Aarø er en dansk færge, der sejler overfarten Årø-Årøsund. Færgen blev indsat på overfarten 12. maj 1999 og afløste den gamle færge, med samme navn, fra 1926. Nybygningen kostede 20,9 millioner kroner, og samtidigt blev der bygget nyt færgeleje på Årø. Overfarten har, på årbasis, omkring 130.000 passagerer. Overfartstiden er på 5 minutter, og overfarten drives af Haderslev Kommune, der også ejer færgen. 

Færger i Danmark
M/F Jacob Hardeshøj

M/F Jacob Hardeshøj var en dansk færge, der senest sejlede overfarten Hardeshøj-Ballebro. Den blev bygget i 1954 og indsat på overfarten Svendborg-Vindeby som den sidste træfærge bygget til denne overfart, med navnet M/F Fritz Juel. Efter at Svendborgsundbroen havde erstattet Vindebyfærgerne i 1969, blev den solgt til Færøerne, hvor den sejlede på overfarten Selatrað-Hósvík- Oyri  under navnet Sundaferjan. I 1976 blev færgen solgt til Hardeshøj-Ballebro Færgefart og indsat på ruten her. Her sejlede den indtil 2001, da den blev afløst af M/F Bitten Clausen.

M/F Jacob Hardeshøj er nu erklæret bevaringsværdig, men er solgt og ombygget til brug som husbåd. 2013 købte Thomas Blachman husbåden som hjemsted for sit firma. Den 350 kvadratmeter store husbåd har kajplads på Holmen .

Tidligere navne og færgens historie 
 Fritz Juel (1954-1969) - Svendborg - Vindeby overfarten. Sejladsen indstillet 18/11 1966 med indvielsen af Svendborgsundbroen.
 Sundferjan (1969-1976) - Solgt til Partsrederiet Sundaferjan (J.E. Jacobsen), Oyribakki, Færøerne. Omdøbt til ”Sundaferjan”. I fart mellem Selatrað, Eysturoy og Hósvík, Streymoy med afstikkere til Oyri. 
 Jacob-Sundeved (1976-1977) - Nord-Als Færgefart. Solgt til Nord-Als Færgefart A/S, Aabenraa. Omdøbt til ”Jacob Hardeshøj”. Ombygget / renoveret ved J. Ring Andersens Skibsværft, Svendborg.
 Jacob Hardeshøj (1977-1987) - Nord-Als Færgefart. I fart 23/9 1977 Ballebro – Hardeshøj.
 Jacob Hardeshøj (1987-2001) - Hardeshøj-Ballebro Færgefart.  Fra 1/1 1988 overført til  det nystiftede Driftselskabet Jacob Nordals A.m.b.A., mens endnu et nyt selskab - Hardeshøj – Ballebro Færgefart - står for vedligeholdelse af færgen  og   færgelejer. Begge selskaber ejet 100% af Sønderjyllands amt og Nordborg og Sundeved kommuner. Sejler sidste tur 16/6 2001  
 Afsejler 24/6 2001 fra Ballebro til Svendborg, hvor den ved J. Ring Andersens Skibsværft blev overtaget af sin nye ejer arkitekt Nils Jeppe Hansen og omdøbes til "Fritz Juel".
 2004 ombygges færgen til husbåd ved kajen i Kastrup havn, herefter fortøjet ud for udenrigsministeriet i Københavns havn.
 2013 solgt den 1/9 til Thomas Blachman, Frederiksberg. Navn uændret.

Eksterne henvisninger 
 The ferry site
 www.kwmosgaard

Færger i Danmark
Bevaringsværdige skibe
M/F Øen

M/F Øen var en dansk færge, der sejlede fra 1994 til 2009 på overfarten Søby-Mommark, med hjemsted i Søby. Overfartstiden var 1 time.

Historie 
Færgen blev bygget i Norge, og sejlede, under navnet Skjergar, på ruten Øygarden-Bergen. 1993 blev den solgt til Færgeselskabet Søby-Mommark Aps., Søby og ombygget på Søby Værft.

Den femte maj 1994 blev den indsat på ruten til Mommark, og blev indtil 2008 drevet af Søby-Mommark Fonden. Den 22. juli 2008 blev M/F Øen solgt til Ærø Kommune for 800.000 kr. Det kommuneejede selskab "Ærøfærgerne" drev ruten fra 2008 til 2009. Selskabet driver nu al færgetrafik fra Ærø. Søby-Mommark ruten blev nedlagt i 2009 og i november samme år, blev M/F Skjoldnæs indsat på ruten mellem Søby og Fynshav, Als.

Den 1. november 2006 gik M/F Øen på grund nord for havnen i Mommark på grund af storm. Den 8. november blev den af flydekranen Samson løftet fri af grunden. Samson tog færgen med biler med og sejlede til Søby Værft. Den 29. november blev færgen igen indsat på ruten.

Den 25 august 2010 overtog Ærø Kommune færgen som solgte den videre til Henning Smedegaard, Esbjerg. Den 25 dec. solgte Smedegaard den til Royal Shipping, c/o Jose Nya Nzenkeu, Douala, Cameroun, hvor den fik navnet JOSEFINE og i 2013 blev den omdøbt til AGAMBA. I april 2018 er AGAMBA set fortøjet ved en kaj i Calabar i, Nigeria, nærved grænsen til Cameroun.

Den nigerianske flådes nordlige Naval Command i Calabar sendte 24 ulovlige indvandrere fra Gabon tilbage til Gabon. Indvandrerne var blandt de 41 udlændinge ombord på AV Agamba, der den 21. januar 2016 blev opbragt og tvunget til at lægge til kaj på Shore Lines bryggebro i Calabar af et patruljefartøj, der var på en rutinemæssig bevogtningsopgave. Desuden var der 200 nigerianere ombord. Agamba er sandsynligvis blevet beslaglagt af den nigerianske marine.

I april 2018 blev AGAMBA sandsynligvis ophugget i Calabar, Nigeria.

Eksterne henvisninger og kilder 
 The ferry site
 www.skipshistorie.no
 www.fjordfaehren.de 
 www.blog.odogwublog.com

Færger i Danmark
Ærø
M/F Søby-Færgen

M/F Søbyfærgen er en dansk færge, der fra 1980 til 22. april 2012 sejlede på overfarten Søby-Fåborg, med hjemsted i Søby. Færgen blev bygget som stykgods- og pallefragtskibet Østbornholm i 1966, til Det Østbornholmske Dampskibsselskab, og blev dette rederis sidste skib. Indtil 1979 sejlede skibet på Bornholms fragtrute med gods. Derefter kom skibet til Søby, hvor det blev ombygget til passagerfærge på Søby Værft. Færgen havde ca. 6 afgange dagligt, og overfartstiden var på 1 time. Færgen var ejet af Ærøfærgerne A/S, der varetager alle ruter fra og til Ærø. I 2012 blev M/F Skjoldnæs indsat. M/F Skjoldnæs sejler i V-sejlads fra henholdsvis Søby til Fynshav og Søby til Fåborg.

M/F Søbyfærgen lå for anker i Marstal Havn, inden det hollandske selskab MobiTrans Beheer BV købte færgen for en million kroner af Ærø Kommune. Det hollandske firma solgte færgen til Kap Verde, hvor den har sejlet siden under navnet Sabo.

 Det Østbornholmske Dampskibsselskab A/S, Neksø - 1966-1979
 Hurtigruten Faaborg-Ærø K/S, Faaborg- 1999-2002
 Det Ærøske Færgetrafikselskab I/S, Ærøskøbing-2002-2006
 Det ÆrøskeTrafikselskab I/S, Ærøskøbing - 2006-2012
 Ærø Kommune, Ærøskøbing - 05.2012-2013
 Kap Verde - 2013-

Den 24. marts 2017 kæntrede færgen under en losning ved kajen i Mindelo Havn på øen Sao Vincente i Kap Verde. Færgen var lastet med containere, gods og to biler - i alt 185 tons, Øjenvidner fortæller, at lasten forskubbede sig efter at de to første containere var losset, og at det var årsagen til, at færgen krængede over. Besætningen nåede i land inden kæntringen, og ingen kom derfor noget til under uheldet.

Kilder og eksterne henvisninger 
 Ærøfærgerne A/S
 Den gamle Søbyfærge forlist
 Den kæntrede færge
 Færger og passagerskibe i Danmark af Anders Riis, 2006. 

Færger i Danmark
Ærø
Weinsberg

Weinsberg er en by i den nordøstlige del af den tyske delstat Baden-Württemberg med et areal på 22,22 km² og en befolkning på 11.585 indbyggere (2007).

Eksterne henvisninger 
 Stadt Weinsberg

Byer i Baden-Württemberg
Frie rigsstæder
M/F Marstal (1999)

M/F Marstal er en dansk færge, der først sejlede på overfarten Marstal-Rudkøbing. Den blev bygget i 1998, og indsat på overfarten 15. maj 1999, hvor den erstattede den gamle færge, med samme navn, fra 1965. Færgen havde dagligt 6 afgange og overfartstiden var 1 time. Færgen er en tvillingefærge til M/F Ærøskøbing. Begge færger var fra 12. maj, 1999 til 11. december, 2012 ejet af Kommunekredit og leaset af Ærø Kommune, der varetager al færgedrift fra Ærø. Fra 12. december 2012 er færgerne ejet af Ærø Kommune.

2012 besluttede Ærø Kommune at M/F Marstal flyttes til ruten mellem Ærøskøbing og Svendborg. Her varetager den sammen med M/F Ærøskøbing overfarten på den 75 minutter lange rute.

Færgens historie 
 20. januar 2013 sejlede M/F Marstal sin sidste tur på færgeruten Marstal-Rudkøbing og den 8. februar 2013 blev færgen indsat på færgeruten Ærøskøbing-Svendborg.
 21. juli 2015 kl. 10.00 havde M/F Marstal et hårdt anløb i Svendborg, som resulterede i en 20 cm. lang flænge i skroget i bagbords side over fenderlisten. Kl. 11.30 samme dag havde færgen endnu et hårdt anløb, denne gang i Ærøskøbing. Ifølge rederiets redegørelse skyldes hændelserne stærk strøm og for høj fart.
5. oktober 2015 var M/F Marstal i tåget vejr på vej fra Svendborg til Ærøskøbing og påsejlede et af de afviserværk, der beskytter Svendborgsundbroen mod påsejling. Færgen returnerede til Svendborg for nærmere undersøgelse, og broen blev lukket flere timer til det var konstateret, at den ikke havde lidt skade. Færgen gik senere på dagen på værft i Marstal til reparation.

Eksterne henvisninger og kilder 
 www.faergelejet.dk
 www.ferry-site.dk

Referencer 

Færger i Danmark
Ærø
Widdern

Widdern er en by i den tyske delstat Baden-Württemberg, som ligger i kreisen Heilbronn. Widdern har 1.986 indbyggere (2006).

Eksterne henvisninger 

Byer i Baden-Württemberg
Wüstenrot

Wüstenrot er en by i den tyske delstat Baden-Württemberg, som ligger i kreisen Heilbronn. Wüstenrot har 6.823 indbyggere (2006).

Byer i Baden-Württemberg
Zaberfeld

Zaberfeld er en by i den tyske delstat Baden-Württemberg, som ligger i kreisen Heilbronn. Zaberfeld har 3.961 indbyggere (2006).

Byer i Baden-Württemberg
Untergruppenbach

Untergruppenbach er en by i den tyske delstat Baden-Württemberg, som ligger i kreisen Heilbronn. Untergruppenbach har 7.518 indbyggere (2006).

Byer i Baden-Württemberg
Untereisesheim

Untereisesheim er en by i den tyske delstat Baden-Württemberg, som ligger i kreisen Heilbronn. Untereisesheim har 4.101 indbyggere (2006).

Byer i Baden-Württemberg
Talheim (Heilbronn)

Talheim er en by i den tyske delstat Baden-Württemberg, som ligger i kreisen Heilbronn. Talheim har 4.792 indbyggere (2007).

Byer i Baden-Württemberg
Siegelsbach

Siegelsbach er en by i den tyske delstat Baden-Württemberg, som ligger i kreisen Heilbronn. Siegelsbach har 1.694 indbyggere (2006).

Byer i Baden-Württemberg
Schwaigern

Schwaigern er en by i den tyske delstat Baden-Württemberg, som ligger i kreisen Heilbronn. Schwaigern har 11.065 indbyggere (2006).

Byer i Baden-Württemberg
Karl August af Brandenburg-Kulmbach

Karl August af Brandenburg-Kulmbach (28. marts 1663 i Bayreuth – 6. maj 1731) var prins af det tyske fyrstehus Hohenzollerns linje i markgrevskabet Bayreuth og dansk statholder i hertugdømmerne Slesvig og Holsten. 1730-31.

Hans fader var Georg Albrecht af Brandenburg-Kulmbach og bror til Christian Henrik af Brandenburg-Kulmbach.

Danske statholdere i Slesvig-Holsten
Markgrever af Brandenburg-Kulmbach
Huset Hohenzollern
Riddere af Dannebrog (1671-1808)
Personer fra Bayreuth
Tyskere i 1600-tallet
Tyskere i 1700-tallet
Byge

En byge er nedbør som kommer fra cumulonimbus-skyer (bygeskyer). Det kan også komme lette byger fra større cumulus-skyer. Bygeskyene kan give regnbyger, snebyger og haglbyger. Alle disse varer kun kort tid.

Når det er byger er det også ofte vindkast eller vindvariationer. Bygeskyer kan i visse tilfælde også føre til tordenvejr.

Se også 

Nedbør
Roigheim

Roigheim er en by i den tyske delstat Baden-Württemberg, som ligger i kreisen Heilbronn. Roigheim har 1.444 indbyggere (2006).

Byer i Baden-Württemberg
Pfaffenhofen (Württemberg)

Pfaffenhofen er en by i den tyske delstat Baden-Württemberg, som ligger i kreisen Heilbronn. Pfaffenhofen har 2.379 indbyggere (2006).

Byer i Baden-Württemberg
Offenau

Offenau er en by i den tyske delstat Baden-Württemberg, som ligger i kreisen Heilbronn. Offenau har 2.715 indbyggere (2006).

Byer i Baden-Württemberg
Oedheim

Oedheim er en by i den tyske delstat Baden-Württemberg, som ligger i kreisen Heilbronn. Oedheim har 5.940 indbyggere (2006).

Byer i Baden-Württemberg
Obersulm

Obersulm er en by i den tyske delstat Baden-Württemberg, som ligger i kreisen Heilbronn. Obersulm har 13.878 indbyggere (2006).

Byer i Baden-Württemberg
Nordheim (Württemberg)

Nordheim er en by i den tyske delstat Baden-Württemberg, som ligger i kreisen Heilbronn. Nordheim har 7.514 indbyggere (2006).

Byer i Baden-Württemberg
Leonberg

Leonberg er en by i den tyske delstat Baden-Württemberg, som ligger i kreisen Böblingen. Leonberg har 45.587 indbyggere (2006). Leonberg er kendt for at være fødested for hunderacen Leonberger

Byer i Baden-Württemberg
Hallie Kate Eisenberg

Hallie Kate Eisenberg (født 2. august 1992) er en amerikansk skuespiller.

Biografi

Opvækst 
Eisenberg blev født i East Brunswick Township, New Jersey som datter af Barry og Amy Eisenberg. Hun har en ældre søster, Kerri og en ældre bror, Jesse, som også er skuespiller. Hun gik på Robert Frost Elementary School, Hammarskjold (mellem skole), Churchill (Junior High) og East Brunswick High School.

Eisenberg blev først kendt i de sene 1990'ere og tidlige 2000'er for hendes gentagne rolle i flere Pepsi-reklamer, hvilket gjorde at hun blandt de andre elever på hendes skole blev kendt som "Pepsi-pigen". Hun fik sin film-debut i børnefilmen fra 1998 Paulie, hvor hun spillede ejeren af papegøjen med titelnavnet. Efter at optrådt i nogle få tv-film, havde hun biroller i The Insider og Robotmennesket. 

I 2000 spillede Eisenberg overfor Minnie Driver i filmen Beautiful, som generelt kun modtog negative anmeldelser. Hun spillede også Helen Keller i fjernsynsudgaven af The Miracle Worker. Hun har også spillet overfor Jeff Daniels og Patricia Heaton i fjernsynsudgaven fra 2004: The Goodbye Girl.

I 2006 optrådte Eisenberg i børnefilmen How To Eat Fried Worms, New Line Cinemas fortolkning af Thomas Rockwells bog af samme navn. 

I 2007 medvirkede hun i den selvstændige film P.J. overfor John Heard, Vincent Pastore og Robert Picardo.

Eisenberg fik hendes Broadway-debut i Roudabout Theatres opsætning af Claire Booth Luces skuespil Women.

Filmografi

Priser og nomineringer 
Young Artist Awards
 2007: Vandt "Best Young Ensemble in a Feature Film" for How to Eat Fried Worms 
 2004: Nomineret til "Best Performance in a TV Series – Guest Starring Young Actress" for Presidio Med
 2001: Nomineret til "Best Performance in a Feature Film – Young Actress Age Ten or Under" for Beautiful.
 2001: Nomineret til "Best Performance in a TV Movie (Comedy or Drama) – Young Actress Age Ten or Under" for The Miracle Worker.
 2000: Vandt "Outstanding Young Performer, Television Commercial Award" for "Pepsi"
 1999: Nomineret til "Best Performance in a Feature Film – Young Actress Age Ten or Under" for Paulie.'

YoungStar Awards
 1999: Nomineret til "Best Young Actress/Performance in a Motion Picture Comedy" for Robotmennesket
 1998: Nomineret til "Best Performance by a Young Actress in a Comedy Film" for Paulie.

Eksterne henvisninger 
 
 Hallie Kate Eisenberg's biografi på filmbug
 Hallie Kate Eisenberg Current Bio (Go To "About" Then Go to "Cast" Hallie Kate Eisenberg)

Filmskuespillere fra USA
Tv-skuespillere fra USA
Personer fra New Jersey
Friedrichsruh

Friedrichsruh kan henvise til flere steder:

 Friedrichsruh (Lauenburg) – et slot i Lauenburg, Slesvig-Holsten.
 Friedrichsruh (Drage) – et forsvundet slot i Drage, Steinburg, Slesvig-Holsten.
Friedrichsruh (Drage)

Slottet Friedrichsruh i Drage i Steinburg kreds var et rokokoslot i det vestlige Slesvig-Holsten tegnet af Nicolai Eigtved og opført 1744-51 for statholder Frederik Ernst af Brandenburg-Kulmbach. Kapellet blev udsmykket af billedhuggeren Johann Friedrich Hännel i 1746, hvilket bevarede tegninger viser. Slottet, der er gengivet i Thurahs Den Danske Vitruvius blev revet ned i 1787.

Slottet skal ikke forveksles med det stadig eksisterende slot Friedrichsruh i Lauenburg.

Slotte i Slesvig-Holsten
Nicolai Eigtved
M/F Ærøskøbing

M/F Ærøskøbing er en dansk færge, der sejler på overfarten Ærøskøbing-Svendborg, med hjemsted i Ærøskøbing på Ærø. Færgen blev bygget i 1998, og blev indsat på ruten 1. november 1999. Den afløste den gamle færge M/F Ærøsund fra 1960. Færgen kan medtage op til 42 personbiler og 395 passagerer. Den er indrettet, præcis som M/F Marstal, med stillerum og cafeteria, samt "læskur" på soldækket. Ærøskøbing medtager også sygetransporter fra Ærø redingskorps. 
Færgen har 6 afgange hver dag, og overfartstiden er på 75 minutter. Ærøskøbing ejes af Ærøfærgerne A/S, der driver al færgefart fra Ærø.

I foråret 2011 afhold kunstfonden i samarbejde med DR en konkurrence under navnet "vores kunst", her vandt M/F Ærøskøbing en udsmykning for 1,3 mio kroner. Det har siden været op til en gruppe kunsteksperter at vælge hvilken kunstner der skal have lov til at udsmykke færgen.  Vinderne blev kunstnerduoen Randi & Katrines (Randi Jørgensen (f. 1974) & Katrine Malinovsky (f. 1976)) udvendige totaludsmykning af Ærøfærgen. Den bemalede færge sejler fra 2012 som et kæmpestort maleri i pendulfart mellem Ærøskøbing og Svendborg. 

Søndag den 27-11 2011 kl. 17.00 gik M/F Ærøskøbing på grund ved sejlrenden Højestene, mellem Drejø og Hjortø, da den på grund af den lave vandstand under en storm, i det lave vand stødte på en sandbanke. 141 passagerer måtte overnatte ombord inden færgen efter 18 timer kom fri igen.

Referencer

Ekstern henvisninger 

 marinetraffic.com: Aeroeskoebing
 www.youtube.com

Færger i Danmark
Ærø
Sojuz TMA-13

Sojuz TMA-13 er en russisk rummission til Den Internationale Rumstation. Opsendt d. 12. oktober 2008 kl. 08:01 dansk tid og forventer at ankomme til rumstationen d. 14. oktober 2008.

Rumfartøjet medbringer to kosmonaut/astronaut'er og en rumturist. Bortset fra rumturisten er det den 18. ISS Ekspedition der ankommer til ISS.

Besætning 
   Jurij Lontjakov (Sojuz-kaptajn) (18. ISS-ekspedition-flyvemaskinist)
   Michael Fincke (Sojuz-flyvemaskinist) (18. ISS-ekspedition-kaptajn)
   Richard Garriott (rumturist) (Retur: Sojuz TMA-12 d. 23. oktober)

Bemandet Sojuz-flyvning nummer 100? 
Kaptajnen Jurij Lontjakov har optalt at Sojuz TMA-13 er den 100. bemandede Sojuz-flyvning. Han anbragte tallet "100" i midten af missionsemblemet, der har form som Sojuz' returmodul. Der er dog kritikere der mener at det kun er den 97. – allerhøjest den 99. flyvning. To Sojuzmissioner blev afbrudt efter starten og kom ikke i kredsløb: Sojuz 18a (april 1975) med Vasilij Lazarev og Oleg Makarov fløj en suborbital flyvning da Sojuzfartøjet blev frakoblet dets defekte løfteraket i 145 km højde og Sojuz T-10a (sept. 1983) med Vladimir Titov og Gennadij Strekalov forlod en eksploderende løfteraket på startrampen ved hjælp af redningsraketterne. I februar 1979 blev Sojuz 34 opsendt ubemandet til Saljut 6. Kosmonauterne Vladimir Ljakhov og Valerij Rjumin kom ned på Jorden med Sojuz 34. De var ankommet med Sojuz 32 der landede ubemandet. Manøvren skyldtes at Sojuz 33 aldrig nåede op til Saljut 6, så man var bange for om Sojuz 32 stadig var brugbar efter 175 dage i rummet.

Galleri 

Hovedartikler:

Eksterne henvisninger 
 Ny besætning op til rumstationen søndag morgen  Ingeniøren 
 Expedition 18 Crew To Launch from Baikonur NASA 

Sojuz-programmet